

 **M**

###### Száma:FJL/220 -3/2022

Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2022. május 26-i ülésére**

Tárgy: a Csongrádi Közmű Szolgáltató Kft. 2021.évi beszámolója

Tisztelt Képviselő-testület!

A Csongrádi Közmű Kft. elkészítette a 2021.évi beszámolóját.

A Kft. éves beszámolóját az előterjesztés melléklete szerint, az alábbi részletezettséggel terjesztem a Képviselő-testület elé:

1. Egyszerűsített éves beszámoló mérlege, „A„ típusú, összköltség eljárással készült eredménykimutatása

2. Kiegészítő melléklet

3. Üzleti jelentés

4. Független könyvizsgálói jelentés

A Csongrádi Közmű Kft. gazdálkodásáról készült beszámoló alapján: a 2020. december 31-i mérleg főösszege: 959.121 eFt, árbevétele: 160.270 eFt, adózott eredménye: -12.600 eFt (veszteség).

A Kft. tevékenységi körönként is bemutatja a gazdálkodás eredményeit, amely alapján 2021. évben távhőtermelés 17.658 eFt veszteséget mutat. A távhőszolgáltatás a 2021. októberétől kapott állami támogatásnak köszönhetően 7.209 e Ft nyereséggel, a fürdő szolgáltatás és egyéb tevékenységek 2.151 e Ft veszteséggel zártak A Kft. gazdálkodását 2021. évben 78 millió forint működési- és közel 28 millió forint fejlesztési támogatással segített az Önkormányzat.

A Kft. Felügyelő Bizottsága a beszámoló anyagát 2022. május 17-én megtárgyalta, azt a elfogadásra javasolta.

A Független könyvvizsgálói jelentés szerint a beszámoló megbízható és valós képet ad a Kft. vagyoni és pénzügyi helyzetéről.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Város Önkormányzatának Képviselő-testülete megtárgyalta a „Csongrádi Közmű Szolgáltató Kft. 2021.évi beszámolója” tárgyú polgármesteri előterjesztést és az alábbi döntést hozza.

1. A Képviselő-testület elfogadja a Csongrádi Közmű Kft. az előterjesztés 1. számú melléklete szerinti 2021. évi beszámolóját. A 2021. évi mérleg főösszegét 959.121 eFt, adózott eredményét (veszteségét) -12.600,- eFt állapítja meg.

A Képviselő-testület felkéri az ügyvezetőt, hogy a közzététel érdekében szükséges intézkedéseket tegye meg.

Határidő: 2021 évi egyszerűsített beszámoló cégbírósághoz történő benyújtása: 2022.05.31.

Felelős: Lantos Sándor ügyvezető igazgató

Erről jegyzőkönyvi kivonaton értesítést kapnak:

1. A Képviselő-testület tagjai
2. Bedő Tamás polgármester
3. Dr. Juhász László jegyző
4. Fejlesztési és Üzemeltetési Iroda és általa
5. Csongrádi Közmű Kft.

Csongrád, 2022.május 18.

 Bedő Tamás

polgármester